Toliblarning ma’lum qilishicha, gubernator ma’muriyati jangarilar nazoratiga o‘tgan. Foto: Abdullah Sahil/AP «Tolibon» Afg‘onistonning Farah viloyati markazi bo‘lgan Farah shahrini egalladi. Bu haqda harakat vakili Zabihullo Mujohid o‘zining Twitter sahifasida ma’lum qildi. "Islom amirligi jangchilari "Al-Fath" operatsiyasi davomida Farah markazini qo‘lga kiritdi", — deb yozdi Mujohid. Toliblarning ma’lum qilishicha, gubernator ma’muriyati jangarilar nazoratiga o‘tgan. O‘z navbatida, Tolo News telekanali Farahning katta qismi bosib olinganini xabar qildi. 9 avgust kuni toliblar Samanganning Aybak shahrini o‘z nazoratiga olgani haqida xabar qilingandi. Bundan oldin ular Nimroz, Juzjon, Kunduz, Saripul va Taxor viloyatlari poytaxtlarini egallab olgan.